Publication: Magyar Közlöny
Issue: MK-2010-74 (Year: 2010, Number: 74)
Era: contemporary
Section: „2. számú melléklet a 191/2002. (IX. 4.) Korm. rendelethez
Paragraph Index: 140

1. B-MODUL: EK-típusvizsgálat 1. Ez a modul az eljárásnak azt a részét írja le, amikor a bejelentett szervezet megvizsgáltatja és tanúsítja, hogy a bemutatott mintának megfelelõ termék e rendelet vonatkozó követelményeit kielégíti. 2. Az EK-típusvizsgálatot a gyártó vagy az Európai Gazdasági Térségben letelepedett meghatalmazott képviselõje az általa választott bejelentett szervezettel végezteti el. E célból a gyártó, illetve a meghatalmazott képviselõ köteles átadni a bejelentett szervezetnek 2.1. a gyártó nevét és címét, illetve, ha a kérelmet a meghatalmazott képviselõ nyújtotta be, az õ nevét és címét is, 2.2. írásos nyilatkozatot arról, hogy ugyanezt a kérelmet másik bejelentett szervezethez nem nyújtották be, 2.3. a 3. pontban leírt mûszaki dokumentációt, továbbá a gyártani tervezett termék egy mintadarabját (a továb biak ban: típusminta). További típusmintákat is kérhet a bejelentett szervezet, ha ezek a vizsgálatok elvégzéséhez szükségesek. 3. A mûszaki dokumentációnak alkalmasnak kell lennie annak megállapítására, hogy a termék megfelel-e e rendelet követelményeinek. Az értékeléshez szükséges mértékben ki kell terjednie a tervezésre, a gyártásra, valamint a mûködés módjára, és tartalmaznia kell a következõket olyan részletességgel, ami az értékeléshez szükséges: 3.1. a típus általános leírását, 3.2. az alkatrészek, szerelési egységek és kapcsolási áramkörök stb. terveit és gyártási dokumentációját, 3.3. leírásokat és magyarázatokat, amelyek a rajzok, a tervek, valamint a termék mûködési módjának a megértéséhez szükségesek, 3.4. a hivatkozott, egészében vagy részben alkalmazott honosított harmonizált szabványok jegyzékét, továbbá az e rendelet alapvetõ követelményeinek teljesítését szolgáló megoldások leírását, ha az elõbbiekben hivatkozott valamely szabványt nem alkalmazták, 3.5. számítások, az elvégzett vizsgálatok stb. eredményeit, 3.6. a vizsgálati jelentést. 4. A bejelentett szervezet 4.1. Megvizsgáltatja a mûszaki dokumentációt; felülvizsgáltatja, hogy a típusmintát a mûszaki dokumentációnak meg fele lõen gyártották-e, és megállapíttatja, hogy mely alkatrészeket tervezték meg a honosított harmonizált szabványok vonatkozó elõ írásaival összhangban és melyeket e szabványok vonatkozó elõ írásainak figyelmen kívül hagyásával. 4.2. Ha a honosított harmonizált szabványokat nem alkalmazták, elvégezteti a megfelelõ vizsgálatokat és a szükséges ellenõrzéseket annak megállapítására, hogy a gyártó által választott megoldások e rendelet alapvetõ követelményeit kielégítik-e. 4.3. Elvégezteti a megfelelõ vizsgálatokat és a szükséges ellenõrzéseket annak megállapítására, hogy a vonatkozó honosított harmonizált szabványokat helyesen alkalmazták-e, és a gyártó elkötelezett-e ezek érvényesítésére. 4.4. Egyezteti a kérelmezõvel azt a helyszínt, ahol a szükséges vizsgálatokat és ellenõrzéseket elvégzik. 5.1. Ha a típusminta kielégíti e rendelet követelményeit, a kérelmezõ részére a bejelentett szervezet kiadja a típus megfelelõségérõl szóló tanúsítványt. A tanúsítvány tartalmazza a gyártó nevét és címét, a vizsgálat eredményét, a tanúsítvány érvényességének esetleges feltételeit és a jóváhagyott típus azonosításához szükséges adatokat. 5.2. A lényeges mûszaki dokumentumok listáját mellékelni kell a tanúsítványhoz, amelynek egy másolati példányát a bejelentett szervezetnél kell megõrizni. 5.3. Ha a bejelentett szervezet elutasítja a gyártó vagy az Európai Gazdasági Térségben letelepedett meghatalmazott képviselõjének a típus megfelelõségérõl szóló tanúsítvány kiadására vonatkozó kérelmét, az elutasítást részletesen meg kell indokolnia. 5.4. A fellebbezés lehetõségét biztosítani kell. 6. Az a kérelmezõ, aki a típus megfelelõségérõl szóló tanúsítvány mûszaki dokumentációjával rendelkezik, köteles a bejelentett szervezetet tájékoztatni a tanúsított termék minden tanúsításköteles módosításáról, továbbá az olyan módosításokról, amelyek az alapvetõ követelményeknek vagy a termék használatára elõírt feltételeknek való megfelelõséget befolyásolhatják. Ezt a módosítási engedélyt a típus megfelelõségérõl szóló eredeti tanúsítvány kiegészítéseként kell kiadni. 7. A bejelentett szervezet a megfelelõ adatok közlésével köteles a többi bejelentett szervezetet tájékoztatni az általa kiadott vagy visszavont EK típus-megfelelõségi tanúsítványokról és módosításokról. 8. A többi bejelentett szervezet megkaphatja a típus megfelelõségérõl szóló tanúsítvány és a kiegészítéseik másolatát. Biztosítani kell, hogy a tanúsítványok mellékletei a többi bejelentett szervezet rendelkezésére álljanak. 9. A gyártó vagy az Európai Gazdasági Térségben letelepedett meghatalmazott képviselõjének az utolsó termék elõállításának idõpontjától számított legalább 10 évig meg kell õriznie a mûszaki dokumentációval együtt a típus megfelelõségérõl szóló tanúsítványt és kiegészítései másolatát. 10. Amennyiben sem a gyártó, sem a meghatalmazott képviselõje nem rendelkezik székhellyel az Európai Unió területén, a rendelkezésre álló mûszaki dokumentáció megõrzésének kötelezettsége azt a személyt terheli, aki a terméket az Európai Unió területén forgalomba hozza.

Source: https://magyarkozlony.hu/hivatalos-lapok/02f69c94ebdf518b76c08754e59ab0c209b837e4/dokumentumok/834730357cbea0c5a8d9a0c806e65c813dfef740/letoltes